hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu
Interjú a Jászkerület Nonprofit Kft. új, megbízott vezetőjével
Képviselő-testületi ülések nyilvános anyagai és jegyzőkönyve
Bizottságok és a nyilvános ülések jegyzőkönyvei
Nemzetiségi önkormányzat és a nyilvános ülések jegyzőkönyvei
Megszűnt Víziközmű Társulattól átvett pénzügyi feladatok
Választás 2022. országgyűlési képviselő és népszavazás
Eszterházy Károly Egyetem Jászberényi Campus
Jász-Nagykun-Szolnok Megyei Pedagógiai Szakszolgálat Jászber
Jászkerületi Kulturális és Művészeti Közhasznú Nonprofit Kft
Jászberényi Állat- és Növénykert
Hamza Gyűjtemény és Jász Galéria
Településképi rendelet, arculati kézikönyv módosítása - véle
Hatályos településképi arculati kézikönyv
Arculati kézikönyv, településképi rendelet véleményezése
I. Szervezeti, személyzeti adatok
II. Tevékenységre, működésre vonatkozó adatok
Országgyűlési képviselő választás 2022
Adatkezelési tájékoztató - Új
Interjú a Jászkerület Nonprofit Kft. új, megbízott vezetőjével
Budai Lóránt polgármester március 20, péntektől Dukai Rita közgazdászt bízta meg a Jászkerület Kulturális és Művelődési Közhasznú Nonprofit Kft. vezetésével. A megbízott ügyvezetővel a Jászkürt Újság készített interjút.
Az ügyvezetői pályázat kitétele volt a gazdasági végzettség. Megosztja az olvasókkal kvalifikációit, illetve azt, hogy hol szerzett szakmai tapasztalatokat a múltban?
A Miskolci Egyetem Gazdaságtudományi Karán vállalkozási szakirányon szereztem diplomát, majd a Budapesti Közgazdaságtudományi Egyetem posztgraduális képzésén nemzetközi gazdasági és üzleti kapcsolatok szakon végeztem szakközgazdászként. Az elmúlt években több nagyvállalatnál dolgoztam – Carrier CR Magyarország Kft., Electrolux Lehel Kft., Ryde Hungary Kft., Dometic Zrt. – gazdasági, pénzügyi területeken. Széleskörű tapasztalattal rendelkezem a kontrolling tevékenység, pályázatok lebonyolítása, szervezőmunka, költségtervezés, létesítménygazdálkodás terén. A Jászkerületben igyekszem az elmúlt évek pénzügyi, gazdasági, kontrolleri tapasztalatait hasznosítani intézményeink működtetésében.
Mit tart elsődleges célkitűzésének?
Az szeretném, ha a cég úgy működhetne, mint Jászberény szíve vagy akár úgy, mint egy anya, aki megteremti az otthon hangulatát. Olyan légkört szeretnék kialakítani, amelyben az itt élők és programokra ellátogatók a család minden tagjával közösen élvezhetnék az együttlétet. A városvezetéssel, a Jászkerület a közösség által fontosnak tartott értékek, népi hagyományaink megőrzéséhez, életben tartásához lehetőséget szeretnénk biztosítani, új kulturális szemlélet szeretnénk kialakítani. Célkitűzés, hogy minden korosztály számára biztosítsunk élményekben gazdag programokat, vigyük hírünket a város határain túl, igyekezzünk növelni a Berénybe látogatók számát.
A főbb irányelvek szerint hol, hogyan, milyen programok formájában képzeli megvalósítani mindezeket az elképzeléseket?
Terveim közt szerepel például, hogy szervezzünk vállalkozói piacteret, hozzuk vissza Jászberény életébe, hétköznapjaiba a színvonalas komolyzenei programokat. Az ifjúság számára közösségi, kulturális teret alakítsunk ki, mellyel hozzájárulnánk az erős városi gyökerek kiépítéséhez, esélyt adva, hogy az ifjúság itt maradjon felnőtt éveiben, illetve visszatérjenek diákjaink a felsőfokú tanulmányaik végeztével. A Jászkerület munkatársaival, több éves tapasztalataik birtokában, kapcsolataikkal, szaktudásukkal elérhetjük, hogy Jászberény vonzó színtere legyen a kulturális eseményeknek, szolgálva azt a célt, miként Jászberény legyen a Jászság kulturális központja. Mindezekhez a helyszínek már adottak, hiszen itt van a Szabadtéri Színpadunk, a Déryné Rendezvényház, az Ifjúsági Ház, a Főnix, a mozi, a könyvtár, az öregerdei és a nagyvisnyói táboraink, illetve épül a Malom Kultúrközpont.
A veszélyhelyzetre való tekintettel egyelőre meghatározott időre szól a megbízatása. Mennyire hátráltatja ez a momentum a tervezésben?
Bár ez a helyzet nehéz, de addig is minden téren maximális odaadással igyekszem helyt állni. Mindehhez hozzájárul még a szűkre szabott költségvetés és a járvány. A jelen gazdasági körülmény ismert. Jelentős szigorítások léptek, és még lépnek életbe. A koronavírus okozta embert próbáló időszak után, a korlátozások megszűnésével a célok elérése körülményes, de nem lehetetlen. Erős összefogásra, közös akaratra, közös gondolkodásra, ötletekre van szükség. Mindenesetre gőzerővel készítem az üzleti tervet, elkezdtük szervezni a programokat.
Mennyire tudja használni az elődje által készített üzleti tervet, programvázlatot?
Azt már látom, sok információ nem került átadásra, de a kollégák, a szakemberek segítségével igyekszem mielőbb pontos adatokkal felépíteni az elkövetkező időszak tervét. Mind programterv, mind munkaterv, mind költségterv tekintetében, mindezt április hónapban kell elkészítenem, a kialakult helyzet figyelembevételével. Csak, hogy egy dolgot említsek, itt van például egy nyertes pályázat a Szabadtéri Színpadra és a mozi felújítására, amit augusztus végéig be kell fejezni és még semmi nem történt a beruházással kapcsolatban.
A Jászkerület költségvetése is jelentősen meg lett nyirbálva az idén. Mire lesz elegendő a támogatás és honnan pótolható a hiány?
Bevételekkel hónapokig nem tudok számolni a járványhelyzet miatt. Újabb pályázatokat próbálunk kikutatni és megvalósítani, amiből forrást nyerünk. Ezen kívül az energetikai szempontból pazarló működtetésen akarok változtatni. Az épületek működtetésének, kihasználtságának költséghatékonyabbá tételét szorgalmazom.
Mivel telt az első néhány munkanap?
A veszélyhelyzet szigorítása miatt már az első munkanapomon a kihirdetett korlátozásnak megfelelően a szükséges intézkedéseket léptettem életbe a cégnél. Egyeztettem a kollégákkal az időarányos szabadságolások elszámolásáról, az intézmények energiafelhasználásának csökkentéséről. Mindemellett megtörtént az átadás, átvétel. Átnéztük, dokumentáltuk mind a kilenc helyszínünkön a leltárt. Elkezdtem foglalkozni a futó pályázatainkkal. Mindenképp el kell indulunk már hétfőtől a pályázatokban vállalt feladatok megvalósításával, megvalósíthatóságával.
Mivel a rendezvényeinket nincs lehetőségünk tervezett időben megtartani, felvesszük a kapcsolatot a fellépőkkel a későbbi időpontok miatt. Igyekszünk minden bérletes előadást, valamint a nyárra tervezett előadásokat megtartani az év folyamán. Amint lehetőségünkben áll, informáljuk a lakosságot az időpontjainkról.
Programszervezés szempontjából mikortól lehet reális a kulturális élet újraindítása?
Mi egyelőre szeptember-októbertől tervezünk, de ez még elég képlékeny, kormánydöntéstől függ. Bízunk benne, hogy a nyáron elmaradt programok egy részét, az őszi programokat, a színházi előadásokat, klubkoncerteket, majd az adventet már megtarthatjuk.
A testületi ülésen való bemutatkozása, majd kinevezése meglehetősen sajátos módon történt, amely mögött többen politikai indokokat sejtenek. Erről mi a véleménye, ön mennyire van jelen a politikai életben?
Racionális ember vagyok, a számok, a gazdaság világában élek, ezt a tudást szeretném kihasználni és kamatoztatni a cég vezetőjeként. Ezt próbáltam kommunikálni a testületi ülés alkalmával is a képviselők felé. A város kulturális életéről beszélünk, amit nem a politikai ellentétes nézeteknek, hanem a város iránti szeretetnek, elhivatottságnak kell meghatároznia.
Mennyire tud együttműködni a kollégákkal?
Még csak pár napja dolgozunk együtt, de máris látszik, hogy egy nagyszerű csapat tagja lehetek. Rendkívül aktív, lelkes, produktív kollégáim vannak, biztosan jó lesz az együttműködés.
Mik a közel és a távolabbi jövő tervei, feladatai? Várhatók nagy változások vagy inkább megyünk tovább a kitaposott úton?
Új programokat jelen helyzetben nem kívánok és nincs is lehetőség elindítani. Mindenképpen olyan színvonalas előadásokat, koncerteket szeretnék a városba hozni, amelyek vonzzák az emberek érdeklődését. Munka szempontjából, kihasználva az intézmények megüresedését, a nyertes pályázatainkban meghatározott fejlesztéseket el kell indítanunk az elkövetkezendő hetekben. Elsőkörben a Lehel Film-Színház, a Szabadtéri Színpad hang és fénytechnika rendszerének fejlesztésére, a vizesblokk, az ülőhelyek felújítására fókuszálunk, de most lenne lehetőségünk a Nagyvisnyón található táborhelyünk konyhájának fejlesztésére is. Közben folyamatosan keressük a lehetőségeket, miként pótolhatnánk a nem tervezett bevételkiesést. Mindezen tervek nagyon komoly összefogást, közös munkát igényelnek.
Az már kiderült, hogy a gazdasági életben otthonosan mozog. Magánemberként mennyire közösségi ember, illetve milyen mértékben kultúrafogyasztó?
Lehet, hogy furcsa, hogy több mint harminc év elteltével mesélhetek arról, hogy az általános iskolában – itt a szomszédos Bercsényiben –, a közösségi életben tanusított aktív szerepvállalásom, mely életem egyik legszebb időszaka volt, alapozhatta meg a jelenlegi szerepvállalásomat. A kultúra terén gyermek és ifjú koromban énekkarban, kamarában énekeltem. Jászberény kulturális közösségi életében mindig aktívan részt vettem. Sokat jártam helyi színházi előadásokra és kedvelem a komolyzenét. Remélem a Jászság lakóival hamarosan együtt élvezhetjük a Jászkerület színvonalas műsorait!
Cím: 5100 Jászberény, Lehel vezér tér 18.
Postacím: 5101 Jászberény Pf.: 61.
Tel.: +36 (57) 505 -700
Adatkezelési tájékoztató - Új
A honlap motorja a
Honlapunk cookie-kat használ, hogy a honlapunkon tett lépéseiről statisztikákat készíthessünk. Ha tovább használja honlapunkat, azzal hozzájárul a cookie-k használatához. Ezzel a tevékenységünkkel mi nem tudjuk Önt személyesen beazonosítani.
Marketing és statisztikai sütik